ຈຳນວນຄົນເສຍຊີວິດ ໃນເຫດລະເບີດ ຢູ່ໂຮງງານຈີນ ເພີ້ມຂຶ້ນເປັນ 69 ຄົນ (ວີດີໂອ)
ອຳນາດ​ປົກຄອງ​ທ້ອງ​ຖິ່ນ​ ຂອງ​ເມືອງ ກ່າວ​ວ່າ ​ເຈົ້າ​ໜ້າ​ທີ່​ຂອງ​ບໍລິສັດ 2 ຄົນ ​ ໄດ້ຖືກ​ທາງ​ການ​ ກັກ​ຕົວ​​ໄວ້ ​ແຕ່​ບໍ່​ໄດ້​ເປີດ​ເຜີຍຊື່​ສຽງ ຂອງ​ພວກ​ກ່ຽວ.
ບັນດາເຈົ້າໜ້າທີ່ຈີນ ກ່າວວ່າ ຈຳນວນຄົນທີ່ເສຍຊີວິດ ຍ້ອນເຫດລະເບີດຢູ່ໂຮງງານ ໃນເມືອງ Kushan ຢູ່ພາກ ຕາເວັນອອກຂອງຈີນ ໄດ້ເພີ້ມຂຶ້ນເປັນ 69 ຄົນ ພ້ອມກັບ ເກືອບ 200 ຄົນໄດ້ຮັບບາດເຈັບ ຊຶ່ງສ່ວນໃຫຍ່ແມ່ນຖືກ ໄຟລວກ ຢ່າງສາຫັດ ທາງການກ່າວວ່າ ເຫດລະເບີດເກີດຂຶ້ນ ໃນເວລາ 7 ໂມງເຄິ່ງ ຕອນເຊົ້າ ຂອງວັນເສົາວານນີ້ ໃນເວລານັ້ນ ມີພະນັກງານຫຼາຍ ກວ່າ 200 ຄົນ ຢູ່ໃນໂຮງງານແຫ່ງນຶ່ງຂອງບໍລິສັດໄຕ້ຫວັນ ທີ່ ຜະລິດກອບຕີນລົດ ໃຫ້ບັນດາບໍລິສັດຜະລິດລົດສະຫະລັດ ການສືບສວນສອບສວນຂັ້ນຕົ້ນ ໄດ້ສະແດງໃຫ້ເຫັນວ່າ ເຫດລະເບີດ ອາດໄດ້ເກີດຂຶ້ນ ເວລາຂີ້ຝຸ່ນຢູ່ໃນຫ້ອງນຶ່ງ ທີ່ປິດອ້ອມໄວ້ ໄດ້ຖືກ ປະກາຍໄຟ ຫຼືແປວໄຟ ອຳນາດປົກຄອງທ້ອງຖິ່ນຂອງເມືອງ ກ່າວໃນກອງປະຊຸມຖະແຫລງ ຂ່າວວ່າ ເຈົ້າໜ້າທີ່ ຂອງບໍລິສັດ 2 ຄົນ ໄດ້ຖືກທາງການກັກຕົວໄວ້ ແຕ່ບໍ່ໄດ້ເປີດເຜີຍຊື່ສຽງຂອງພວກກ່ຽວ